Qukula, Temba (2000-12)
Study project (MPhil)--University of Stellenbosch, 2000.
AFRIKAANSE OPSOMMING: Lynvaart bied 'n gereeld geskeduleerde vervoerdiens tussen bepaalde hawens om in die behoeftes van in- en uitvoerders te voorsien. Weens toenemende mededinging voortspruitend uit die globalisering van handel, raak hierdie behoeftes egter al hoe veeleisender, terwyl in- en uitvoerders ook al hoe meer eise begin stel aan die gehalte van die diens wat deur lynvaartoperateurs gelewer word. Die elemente van hierdie diens waarby in- en uitvoerders die grootste belang het, is uiteraard die koste en die tyd verbonde aan vragverskeping. Om aan die vereistes van in- en uitvoerders te voldoen en dit terselfdertyd vir operateurs moontlik te maak om hul besighede te midde van toenemende mededinging in die industrie te bly bedryf, is die lynvaartbedryf wereldwyd besig om groot veranderinge te ondergaan. Hierdie veranderinge is bedoel om skaalvoordele te verbeter en lynvaartoperateurs se beheer oor vervoerdienste aan land uit te brei. Lynvaart en huidige ontwikkelinge in die bedryf word in Hoofstuk 3 bepreek. Lynvaart speel 'n onontbeerlike rol in Suid-Afrika se ekonomie omdat ongeveer 50% van die waarde van Suid-Afrika se invoere in houers vervoer word. Dit is gelyk aan 8% van Suid-Afrika se invoere per volume (Moving South Africa: 1998), alhoewel daar ook in gedagte gehou moet word dat 'n gedeelte van die vrag wat deur Suid-Afrikaanse hawens beweeg, uiteindelik bestem is vir lande in die SAOG (Suider-Afrikaanse Onwikkelingsgemeenskap). Volgense Drewry Skeepskonsultante, groei die vervoer van houerverskeping sedert 1980 teen 'n tempo van ongeveer 8% per jaar, en het die Suid-Afrikaanse handel 'n soortgelyke hoe groeikoers ondervind. Die werklike verskeping van houers is net een van die elemente in die vervoerlogistiekvoorsieningsketting (VL VK) tussen uitvoerders in een land en invoerders in 'n ander land waarmee lynvaartoperateurs rekening moet hou. 'n Konseptuele raamwerk wat die VLVK in die geheel verduidelik, verskyn in Hoofstuk 2. Die VLVK word ook in hierdie hoofstuk gedefinieer en twee modelle word gebruik om elemente daarvan asook die interaksie tussen daardie elemente te identifiseer. Die ontoereikendheid van individuele elemente van die VLVK asook moontlike oplossings vir die onderliggende probleme word in Hoofstuk 4 bespreek. Klem word geplaas op die noodsaaklikheid om informasietegnologie te gebruik om die individuele elemente van die VLVK te integreer ten einde tyd en koste te bespaar. Die ekonomiese voordele van 'n doeltreffende VLVK word in Hoofstuk 5 bespreek, terwyl Hoofstuk 6 handel oor plaaslike en streeksonwikkelinge wat die VLVK se doeltreffendheid beinvloed. Die gevolgtrek
Please refer to this item in SUNScholar by using the following persistent URL: http://hdl.handle.net/10019.1/51585